Държавен вестник, бр. 81, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  81
на въглеродните емисии и от хармонизираните 
минимални равнища на данъчно облагане на 
горивата от изкопаеми източници, установени 
с делегирани актове на Европейската комисия. 
(4) Министърът на околната среда и водите 
публикува на страницата на Министерството 
на околната среда и водите информация за 
авиационните оператори, за които се покрива 
ценовата разлика между използването на ке­
росин от изкопаеми източници и използването 
на съответните допустими авиационни горива.
(5) Квотите, разпределени съгласно ал. 2, 
обхващат:
1. седемдесет на сто от оставащата ценова 
разлика между използването на керосин от 
изкопаеми източници и водород от възобно­
вяеми източници на енергия и биогорива от 
нови поколения по смисъла на § 1, т. 31 от 
допълнителните разпоредби на Закона за 
енергията от възобновяеми източници, за 
които емисионният фактор е нула;
2. деветдесет и пет на сто от оставащата 
ценова разлика между използването на ке­
росин от изкопаеми източници и горива от 
възобновяеми източници от небиологичен 
произход в съответствие с чл. 37, ал. 16 и 
чл. 40 от Закона за енергията от възобновяеми 
източници, използвани във въздухоплаването, 
за които емисионният фактор е нула;
3. сто на сто от оставащата ценова разлика 
между използването на керосин от изкопаеми 
източници и всяко допустимо авиационно 
гориво, което не е получено от горива от 
изкопаеми източници на летища, разполо­
жени на острови, чиято площ е по-малка 
от 10 000 km2 и без пътна или железопътна 
връзка с континенталната част, на летища, 
които не са достатъчно големи, за да бъдат 
определени като летища в Европейския съюз 
в съответствие с Регламент (ЕС) 2023/2405, 
и на летища, разположени в най-отдалечен 
регион;
4. в случаи, различни от посочените в 
т. 1, 2 и 3, 50 на сто от оставащата ценова 
разлика между използването на керосина 
от изкопаеми източници и всяко допустимо 
авиационно гориво, което не е получено от 
горива от изкопаеми източници, обхванати в 
ал. 2. Правилата за годишното изчисляване 
на разликата в разходите за целите на раз­
пределението на квоти за използването на 
горивата, посочени в ал. 2, се определят с 
делегирани актове на Европейската комисия.
(6) Когато допустимо авиационно гориво 
по ал. 2 не може физически да бъде обвързано 
в дадено летище с конкретен полет, квотите 
по ал. 2 се предоставят за допустимите ави­
ационни горива, заредени на това летище, 
пропорционално на емисиите от полети на 
авиационните оператори от това летище, 
за които предават квоти в съответствие с 
чл. 48, ал. 1.
(7) В периода между 1 януари 2024 г. и 
31 декември 2030 г. авиационните оператори 
може да кандидатстват всяка година за разпре­
деляне на квоти въз основа на количеството 
на всяко допустимо авиационно гориво по 
ал. 2, използвано за полети, за които предават 
квоти в съответствие с чл. 48, ал. 1.
(8) Когато за дадена година заявените по 
ал. 7 квоти за използването на такива горива 
е по-голямо от наличните квоти, количеството 
квоти се намалява еднакво за всички засегнати 
авиационни оператори при разпределянето за 
съответната година.
(9) По отношение на полетите, заминава­
щи от летище в Европейското икономическо 
пространство (ЕИП), които пристигат на лети­
ще в ЕИП, в Швейцария или в Обединеното 
кралство и които не попадат в обхвата на 
ЕСТЕ през 2023 г., общото количество квоти 
на авиационните оператори се увеличава с 
равнищата на разпределяне, включително без­
платно разпределените квоти и предлаганите 
чрез търг квоти, които биха били реализирани, 
ако бяха обхванати от ЕСТЕ през посочената 
година, намалени със съответния коефициент 
по чл. 42, ал. 1.
(10) Изискванията по чл. 48, ал. 1, т. 1 и 
раздел III не се прилагат за авиационните 
оператори по отношение на емисиите, изпус­
нати до 31 декември 2030 г. от полети между 
летище, намиращо се в най-отдалечен регион 
на държава членка, и летище, намиращо се в 
същата държава членка, включително друго 
летище, намиращо се в същия или в друг 
най-отдалечен регион на същата държава 
членка.
(11) По отношение на операторите на въз­
духоплавателни средства се прилага чл. 9, 
параграф 1 от Регламент (ЕС) 2023/2405.
Чл. 37б. (1) През 2024 г. и 2025 г. 15 на сто 
от квотите по чл. 37а, ал. 1 и ал. 10, както и 
25 на сто през 2024 г. и 50 на сто през 2025 г., 
съответно, от останалите 85 на сто от тези 
квоти, по отношение на които би било извър­
шено безплатно разпределение, се продават 
на търг, с изключение на квотите по чл. 37а, 
ал. 2. Останалите квоти за посочените години 
се разпределят безплатно.
(2) От 1 януари 2026 г. цялото количество 
квоти, по отношение на които би било извър­
шено безплатно разпределение през посочената 
година, се продават чрез търг, с изключение 
на квотите по чл. 37а, ал. 2.